CELEX: 32020R1434
Language: sl
Date: 2020-10-09 00:00:00
Title: Uredba Komisije (EU) 2020/1434 z dne 9. oktobra 2020 o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta v zvezi z Mednarodnim standardom računovodskega poročanja 16 (Besedilo velja za EGP)

12.10.2020   
               
               
                  SL
               
               
                  Uradni list Evropske unije
               
               
                  L 331/20
               
            
         UREDBA KOMISIJE (EU) 2020/1434
         z dne 9. oktobra 2020
         o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta v zvezi z Mednarodnim standardom računovodskega poročanja 16
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov (1) in zlasti člena 3(1) Uredbe,
         ob upoštevanju naslednjega:
         
                     (1)
                  
                  
                     Z Uredbo Komisije (ES) št. 1126/2008 (2) so bili sprejeti nekateri mednarodni računovodski standardi in pojasnila, ki so obstajali 15. oktobra 2008.
                  
               
                     (2)
                  
                  
                     Pandemija COVID-19 je povzročila zunanji šok brez primere za Unijo in njeno gospodarstvo, zato so potrebni ukrepi za ublažitev negativnih posledic na državljane in podjetja, kjer je to mogoče.
                  
               
                     (3)
                  
                  
                     Države članice in Unija so sprejele ukrepe za zagotavljanje finančne pomoči podjetjem, vključno z moratoriji na odplačevanje dolga, ki so lahko javni ali zasebni, za preprečevanje nepotrebnih stečajev in izgube delovnih mest ter za podporo hitremu okrevanju.
                  
               
                     (4)
                  
                  
                     Upravni odbor za mednarodne računovodske standarde (IASB) je 28. maja 2020 objavil spremembo Mednarodnega standarda računovodskega poročanja (MSRP) 16 Najemi z naslovom Prilagoditve najemnin v zvezi s COVID-19.
                  
               
                     (5)
                  
                  
                     Sprememba MSRP 16 določa fakultativno, začasno operativno razbremenitev v zvezi s COVID19 za najemnike, ki lahko izkoristijo moratorij na plačevanje najemnine, ne da bi se pri tem ogrozila relevantnost in uporabnost finančnih informacij, ki jih sporočijo podjetja. Komisija je po posvetovanju z Evropsko svetovalno skupino za računovodsko poročanje sklenila, da sprememba MSRP 16 izpolnjuje merila za sprejetje, določena v členu 3(2) Uredbe (ES) št. 1606/2002.
                  
               
                     (6)
                  
                  
                     UOMRS je za datum začetka veljavnosti sprememb MSRP 16 določil ponedeljek, 1. junij 2020. Določbe te uredbe bi zato morale veljati retroaktivno, da se zagotovita pravna varnost za zadevne izdajatelje in skladnost z drugimi računovodskimi standardi iz Uredbe (ES) št. 1126/2008.
                  
               
                     (7)
                  
                  
                     Ob upoštevanju nujnosti te operativne razbremenitve v zvezi s COVID-19 bi morala ta uredba začeti veljati dan po objavi v Uradnem listu Evropske unije.
                  
               
                     (8)
                  
                  
                     Uredbo (ES) št. 1126/2008 bi bilo zato treba ustrezno spremeniti.
                  
               
                     (9)
                  
                  
                     Ukrepi, predvideni s to uredbo, so v skladu z mnenjem Računovodskega regulativnega odbora –
                  
               SPREJELA NASLEDNJO UREDBO:
         
            Člen 1
            V Prilogi k Uredbi (ES) št. 1126/2008 se Mednarodni standard računovodskega poročanja (MSRP) 16 Najemi spremeni, kot je določeno v Prilogi k tej uredbi.
         
         
            Člen 2
            Podjetja začnejo uporabljati spremembe iz člena 1 najpozneje 1. junija 2020 za poslovno leto, ki se začne 1. januarja 2020 ali po tem datumu.
         
         
            Člen 3
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 9. oktobra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 243, 11.9.2002, str. 1.
         
            (2)  Uredba Komisije (ES) št. 1126/2008 z dne 3. novembra 2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta (UL L 320, 29.11.2008, str. 1).
      
      
         
            PRILOGA
            Prilagoditve najemnin v zvezi s COVID-19
            Sprememba MSRP 16
            Sprememba MSRP 16 Najemi
            
            Dodajo se 46.A, 46.B, 60.A, C1.A, C20.A in C20.B člen. Pred C20.A členom se doda nov naslov. Zaradi lažje berljivosti ti členi niso podčrtani.
            NAJEMNIK
            
               Merjenje
            
            
               
                  Poznejše merjenje
               
            
            
               Spremembe najema
            
            
                     
                        46A
                     
                     
                        Praktična rešitev za najemnika je lahko, da se odloči, da ne bo presodil, ali je prilagoditev najemnine, ki izpolnjuje pogoje iz 46.B člena, sprememba najema. Najemnik, ki se odloči za to možnost, vsako spremembo najemnine, ki izhaja iz prilagoditve najemnine, obračuna na enak način, kot bi obračunal spremembo ob uporabi tega standarda, če sprememba ne bi bila sprememba najema.
                     
                  
                     
                        46B
                     
                     
                        Praktična rešitev iz 46.A člena se uporablja samo za prilagoditve najemnin, do katerih pride neposredno zaradi pandemije COVID-19, in samo, če so izpolnjeni vsi naslednji pogoji:
                        
                                    (a)
                                 
                                 
                                    posledica spremembe najemnine je spremenjeno nadomestilo za najem, ki je skoraj enako ali nižje kot nadomestilo za najem neposredno pred spremembo;
                                 
                              
                                    (b)
                                 
                                 
                                    znižanje najemnin vpliva samo na plačila, ki bi prvotno zapadla 30. junija 2021 ali pred tem (na primer prilagoditev najemnine bi izpolnjevala ta pogoj, če bi povzročila znižanje najemnine 30. junija 2021 ali pred tem in zvišanje najemnine po 30. juniju 2021); ter
                                 
                              
                                    (c)
                                 
                                 
                                    ni bistvene spremembe drugih pogojev najema.
                                 
                              
                  
               Razkrivanje
            
            
                     
                        60A
                     
                     
                        Če najemnik uporablja praktično rešitev iz 46.A člena, najemnik razkrije:
                        
                                    (a)
                                 
                                 
                                    da je praktično rešitev uporabil za vse prilagoditve najemnin, ki izpolnjujejo pogoje iz 46.B člena, ali, če se ne uporablja za vse take prilagoditve najemnin, informacije o vrsti pogodb, za katere je uporabil praktično rešitev (glej odstavek 2); ter
                                 
                              
                                    (b)
                                 
                                 
                                    znesek, pripoznan v poslovnem izidu v poročevalskem obdobju, ki prikazuje spremembe najemnin, ki izhajajo iz prilagoditev najemnin, za katere je najemnik uporabil praktično rešitev iz 46.A člena.
                                 
                              
                  
               
                  
                     Dodatek C
                  
                  
                     Datum uveljavitve in prehod
                  
                  DATUM UVELJAVITVE
                  
                           
                              C1A
                           
                           
                              S spremembo Prilagoditve najemnin v zvezi s COVID-19, izdano maja 2020, so se dodali 46.A, 46.B, 60.A, C20.A in C20.B člen. Najemnik začne uporabljati navedeno spremembo za letna poročevalska obdobja, ki se začnejo 1. junija 2020 ali pozneje. Zgodnejši začetek uporabe je dovoljen, tudi v računovodskih izkazih, ki na dan 28. maja 2020 niso bili odobreni za objavo.
                           
                        PREHOD
                  
                     Prilagoditve najemnin v zvezi s COVID-19 za najemnike
                  
                  
                           
                              C20A
                           
                           
                              Najemnik Prilagoditve najemnin v zvezi s COVID-19 uporablja za nazaj (glej C1.A člen), pri čemer pripozna kumulativni učinek začetne uporabe navedene spremembe kot prilagoditev začetnega stanja zadržanega čistega dobička (ali druge sestavine kapitala, kot je primerno) na začetku letnega poročevalskega obdobja, v katerem najemnik prvič uporabi spremembo.
                           
                        
                           
                              C20B
                           
                           
                              V poročevalskem obdobju, v katerem najemnik prvič uporabi Prilagoditve najemnin v zvezi s COVID-19, mu ni treba razkriti informacij, ki jih zahteva 28.(f) člen MRS 8.